
Kedves Leendő Partnerünk!
Egyesületünk 2013. november 25-én megkapta a MVH Vidékfejlesztési Támogatások Igazgatóságának határozatát, melyet az alábbi linkre kattintva Ön is letölthet, megtekinthet: 

http://martfuivse.hu/wp-content/uploads/2013/11/mvse_leader_palyazat_hatarozat.pdf 
A határozatban arról tájékoztatnak minket, hogy a „MVSE által használt sportcélú létesítmény fejlesztése” című pályázatunk 28.341.120 Ft bruttó összegű támogatásban részesül.
A fejlesztés részleteit az alábbi linkről letölthető fájl tartalmazza:
http://martfuivse.hu/wp-content/uploads/2013/07/projekt_adatlap_ellenjegyzes.pdf 

(teniszpályák felújítása: salak, öntözés, világítás, pályatartozék és külső burkolatok, kapuk…)

A projekt megvalósítási határideje: 



2014.12.31.
A projekt első kifizetési kérelmének benyújtási határideje: 
2014.05.25.
Eddig a határidőig az egyéb kiadásokat nem számítva a projekt támogatás 10 %-nak megfelelő összegű kifizetési kérelmet kell benyújtanunk, ez körülbelül:
3.000.000 Ft
Kifizetési kérelmet évente 2 alkalommal 2014.02.01-2014.05.31., valamint 2014.08.01-2014.12.31. között lehet benyújtani. Ezen időintervallumok között 2 kifizetési kérelem is benyújtható, ha a kettő beadása között 3 hónap eltelik.
A projekt utolsó kifizetési kérelmének benyújtási határideje: 
2015.01.31.
A projekt 100 %-ban támogatott, önerőt nem igényel. 

Alapesetben a finanszírozás utófinanszírozás formájában történik. Szállítói finanszírozás, engedményezés nem lehetséges.
25 % előleghez is csak nagyon szigorú egyesületünk által szinte teljesíthetetlen módon lehet hozzájutni (esetleg BANKGARANCIA, mely az alábbi linkről tölthető le – ennek 1. számú melléklete: http://www.kormany.hu/download/1/3c/b0000/MR_2012_118_%28XI_22%29_VM_rendelet.pdf ). 

Mivel a projekt – nem számítva az előzetes munkálatokat: pl. közbeszerzést – gyakorlatilag maximum 2 hónap alatt megvalósítható – terveink szerint 2014.03.01-2014.04.30. – a teljes támogatási összeget ezen időszak alatt 2 részletben meg kell előlegeznie az egyesületünknek, vagy leendő támogatóinknak.
A projektben hitel kamata nem számolható el. A fejlesztés önkormányzati ingatlanon történik, melyet egyesületünk használ térítésmentesen.
Egyesületünk szakosztályainak működéséhez Martfű Város Önkormányzatától 3.100.000 Ft támogatásban részesül évente. 

E mellett átlagosan 3-6.000.000 Ft/év pályázati célzott támogatás segíti működésünket.

Kedves Leendő Partnereink!
A fenti adatokból látszik, hogy a 100 %-os, önerő nélküli támogatás ellenére SEGÍTSÉGÜK nélkül le kell mondjunk a megítélt 28.341.120 Ft bruttó összegű támogatásról.
Bízva az összefogás erejében, jelen levelemmel a megoldás megtalálására az alábbi szervezeteket keresem meg: pénzintézetek, cégek, vállalkozások, Martfű Város Önkormányzata.

Egyesületünk fenti költségvetéséből évente maximum 150.000 Ft-ot tudna hitelkamatra fordítani.

Amivel Ön segíthet nekünk:

· 28.341.120 Ft-al segíti a projekt előfinanszírozását, melyet az elszámolás után, akár inkasszó nyilatkozat aláírásával is a támogatás kifizetése után visszafizetünk.
· A felmerülő kamatokat támogatásként nyújtja, vagy 150.000 Ft/év részletekben engedi megfizetni.

· Amennyiben pénzintézeti segítséget kapunk kezesség vállalásával segíti a projekt megvalósulását.

Amit mi tudunk vállalni:

· 150.000 Ft/év kamat megfizetése két részletben, akár több éven keresztül is.

· A felújított ingatlan – teniszpályák – térítésmentes használatát cégeknek, dolgozóknak rendezvények alkalmával.

· Reklámfelület biztosítása: sportolóink mezén, teniszpályákon, valamint honlapunkon.

Amennyiben lát lehetőséget a fenti projektben való együttműködésre kérem, jelezze, hogy a részleteket egyeztethessük!

Martfű, 2013. november 29.

Tisztelettel és köszönettel: 
Sági István 

elnök, országgyűlési képviselő

